विज्ञापन देकर अपनी पीठ थपथपा रहा है पाक  
9/11 की 10वीं बरसी के मौके पर दिए गए आधे पन्ने के इस विज्ञापन में पाक ने तो यहां तक कहा है कि वो बाकी दुनिया के लिए आतंक से लड़ रहा है।
पाकिस्तान सरकार ने अमेरिका के एक बड़े अखबार वॉल स्ट्रीट जनरल में विज्ञापन देकर आतंक के खिलाफ़ लड़ाई में अपनी पीठ थपथपाई है। 9/11 की 10वीं बरसी के मौके पर दिए गए आधे पन्ने के इस विज्ञापन में पाकिस्तान ने तो यहां तक कहा है कि वो बाकी दुनिया के लिए आतंक से लड़ रहा है। पाकिस्तान ने आंकड़ों के ज़रिए आतंक के खिलाफ़ लड़ाई में अपनी कुर्बानियों को भी बताने की कोशिश की है।  दरअसल दो मई को दुनिया को जब पता चला कि ओसामा बिन लादेन पाकिस्तान में ही छिपा था तो आम अमेरिकियों की नज़र में उसकी साख काफी गिर गई और अब वो इस तरह के हथकंडों से उसी की भरपाई की कोशिश कर रहा है।